# Armand Lohikoski

### Wikipedia

Armand Uolevi Lohikoski (s. 3. tammikuuta 1912, Astoria, Oregonin osavaltio, Yhdysvallat – k. 20. maaliskuuta 2005, Helsinki) oli suomalainen elokuvaohjaaja, käsikirjoittaja ja media-alan uranuurtaja. Hänet muistetaan erityisesti Pekka Puupää -elokuvien ohjaajana. Koulutukseltaan Lohikoski oli filosofian maisteri.

## [muokkaa] Ura

Armand Lohikoski oli elämänsä aikana monessa mukana. Nuorena ylioppilaana hän toimi aktiivisesti Ylioppilasteatterissa, Ylioppilaiden Raittiusyhdistyksessä, Ylioppilaskunnan Laulajissa ja Suomi-Amerikka Yhdistyksessä.

Ennen siirtymistään elokuvaohjaajaksi hän teki monipuolisen uran media-alan eri osa-alueilla. Hän työskenteli muun muassa pilakuvapiirtäjänä, Yleisradion osastopäällikkönä, toimittajana, radio-ohjaajana ja -juontajana, lehtikustantajana, Fennada-filmin mainospäällikkönä, Metro-Goldwyn-Mayer Filmsin Helsingin toimiston konttoripäällikkönä ja toimitusjohtajana, sekä Suomen Filmiteollisuuden lyhytelokuvaosaston päällikkönä ja ohjaajana. Lohikoski perusti Suomen ensimmäiset ilmaisjakelulehdet, Töölön ja Käpylän kaupunginosalehdet.

Hän ideoi ja käynnisti Yleisradiossa osastopäällikkönä toimiessaan hyvin suosituksi tulleen Herra X-tietokilpailun, jonka ensimmäinen lähetys lähetettiin 11. joulukuuta vuonna 1941. Suomi|Suomen ensimmäinenä radiotietokilpailuna Herra X käynnisti kokonaan uuden viihteen alan, tietokilpailut, jotka levisivät myöhemmin radiosta myös televisioon.

Armand Lohikoski ohjasi uransa aikana Suomen Filmiteollisuuden palveluksessa yhteensä 18 pitkää elokuvaa. Näiden lisäksi Lohikoski ohjasi useita lyhytelokuvia ja mainosfilmejä. Lohikosken ensimmäinen pitkä elokuva oli vuonna 1953 valmistunut Reino Helismaan käsikirjoittama ja Anneli Saulin ja Lohikosken tulevan kolmannen vaimon Tuija Halosen tähdittämä tukkilaiskomedia Me tulemme taas. Tätä seurasivat useat Pekka Puupää -elokuvat ja seitsemän muuta elokuvaa.

Lohikoski kirjoitti mielenkiintoisen matkakertomuksen Ylioppilaskunnan Laulajien Toisen maailmansodan jälkeisestä Yhdysvaltain-matkasta Dollari on lujassa vuonna 1946, omaelämäkerrallisen teoksen Mies Puupää-filmien takaa 1993 ja omakustanteena aforismikokoelman Sattuvasti Sanottua vuonna 2002. Hän kuoli lyhyen sairauden jälkeen Helsingissä Laakson sairaalassa 20. maaliskuuta 2005 93-vuotiaana.

## [muokkaa] Elokuvia, ohjaukset

- Me tulemme taas, 1953
- Pekka ja Pätkä kesälaitumilla, 1953
- Hei, rillumarei!, 1954
- Minä soitan sinulle illalla, 1954
- Pekka ja Pätkä lumimiehen jäljillä, 1954
- Pekka ja Pätkä puistotäteinä, 1955
- Kiinni on ja pysyy eli Pekan ja Pätkän uudet seikkailut, 1955
- Pekka ja Pätkä pahassa pulassa, 1955
- Risti ja liekki, 1957
- Pekka ja Pätkä ketjukolarissa, 1957
- Pekka ja Pätkä salapoliiseina, 1957
- Pekka ja Pätkä sammakkomiehinä, 1957
- Kahden ladun poikki, 1958
- Pekka ja Pätkä Suezilla, 1958
- Pekka ja Pätkä miljonääreinä, 1958
- Pekka ja Pätkä mestarimaalareina, 1959
- Kohtalo tekee siirron, 1959
- Taape tähtenä, 1962

## [muokkaa] Elokuvia, käsikirjoitukset

- Pekka ja Pätkä lumimiehen jäljillä, 1954
- Pekka ja Pätkä ketjukolarissa, 1957
- Pekka ja Pätkä salapoliiseina, 1957
- Pekka ja Pätkä sammakkomiehinä, 1957
- Pekka ja Pätkä Suezilla, 1958
- Pekka ja Pätkä miljonääreinä, 1958
- Pekka ja Pätkä mestarimaalareina, 1959
- Kohtalo tekee siirron, 1959
- Taape tähtenä, 1962

## [muokkaa] Elokuvia, näyttelijäroolit

- Ryhmy ja Romppainen, 1941, Ovimies
- Synnin puumerkkki, 1942, Tehtaanjohtaja
- Tyttö astuu elämään, 1943, Everstin apulainen
- Varjoja Kannaksella, 1943, Tullivirkailija
- Tähtireportterit tulevat, 1945, Rosvo
- Pekka ja Pätkä pahassa pulassa, 1955, Radioääni
- Pekka ja Pätkä ketjukolarissa, 1957, Professori Karhu
- Pekka ja Pätkä Suezilla, 1958, Suezin ilmanjohto

## [muokkaa] Aiheesta muualla

- Armand Lohikoski Elonetissä
- Armand Lohikoski Internet Movie Databasessa (IMDb.com)
- Suomen elokuva-arkiston muistokirjoitus
- Yleisradion henkilökuva

Haettu osoitteesta http://fi.wikipedia.org../../../a/r/m/Armand_Lohikoski_f2db.html

Luokat: Suomalaiset elokuvaohjaajat | Suomalaiset näyttelijät | Suomalaiset elokuvakäsikirjoittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English